open-index/open-wikipedia-markdown huggingface dataset:
Amandine Buchard

**Amandine Buchard** (s. 12. heinäkuuta 1995 Noisy-le-Sec) on ranskalainen judoka ja olympiavoittaja.

Buchard on kilpaillut vuodesta 2013 lähtien kansainvälisissä kilpailuissa. Ensimmäisen turnausvoiton hän saavutti marraskuussa 2013, kun hän voitti Abu Dhabin Grand Prix'n. Vuonna 2014 hän saavutti ensimmäiset arvokisamitalit, kun hän oli toinen EM-kilpailujen 48 kg sarjassa ja kolmas Tšeljabinskin MM-kilpailujen 48 kg sarjassa. Lisäksi hän voitti junioreiden maailmanmestaruuden. Seuraavat turnausvoittonsa hän saavutti vuonna 2017, jolloin hän voitti Tunisian avoimen turnauksen ja Tbilisin Grand Prix'n. Vuonna 2018 Buchard oli MM-kilpailujen 52 kg sarjan kolmas. Lisäksi hän voitti Tbilisin Grand Prix'n. 2019 Buchard saavutti Minskin Euroopan kisoissa pronssia sekä 52&nbsp;kg:n sarjassa että sekajoukkuekilpailussa. Lisäksi hän voitti Marrakechin Grand Prix'n sekä Bakun ja Osakan Grand Slam -turnaukset. Vuonna 2020 Unkarin Grand Slamin. Vuonna 2021 Buchard voitti EM-kultaa 52 kg sarjassa.

Tokion olympialaisissa 2020 Buchard kilpaili 52 kg sarjassa. Hän voitti ensimmäisessä ottelussaan Tetiana Levytska-Shukvanin ja puolivälierissä eteläkorealaisen Park Da-solin. Välierissä Buchard voitti sveitsiläisen Fabienne Kocherin Kata-gurumalla. Loppuottelussa Buchard hävisi japanilaiselle Uta Abelle lisäajalla Kuzure-kesa-gatamella. Buchard osallistui myös Ranskan joukkueessa sekajoukkuekilpailuun, mutta ei otellut yhtään ottelua. Hän voitti olympiakultaa joukkuekilpailussa. Hän voitti 2021 myös Dohan World Masters -kilpailun ja Abu Dhabin Grand Slamin.

Sofian EM-kilpailuissa 2022 Buchard sai hopeaa 52&nbsp;kg:n sarjassa. Hän voitti samana vuonna Pariisin Grand Slamin. Taškentin MM-kilpailuissa 2022 hän saavutti hopeaa 52&nbsp;kg:n painoluokassa ja pronssia joukkuekilpailussa. Seuraavana vuonna hän voitti Antalyan Grand Slamin ja saavutti Dohan MM-kilpailuissa pronssia. Hän voitti Budapestin Masters-turnauksen sekä Euroopan-mestaruuden Montpellier’ssä. Vuonna 2024 hän voitti Taškentin Grand Slamin ja sai pronssia Abu Dhabin MM-kilpailuissa. Pariisin olympialaisissa 2024 Buchard sai 52&nbsp;kg:n sarjassa pronssia ja voitti kultaa sekajoukkuekilpailussa.

## Lähteet
Sarah-Léonie Cysique

**Sarah-Léonie Cysique** (6. heinäkuuta 1998 Sarcelles) on ranskalainen judoka ja olympiavoittaja.

Cysique on kilpaillut aikuisten kilpailuissa vuodesta 2018 lähtien: ensimmäinen turnaus oli tammikuussa 2018 pidetty Tunisian Grand Prix. Hän voitti samana vuonna nuorten EM-kultaa ja MM-hopeaa sekä sijoittui Tel Avivin EM-kilpailuissa 57 kg:n sarjassa viidenneksi. Vuonna 2019 hän saavutti Tokon MM-kilpailuissa hopeaa sekajoukkuekilpailussa ja oli 57-kiloisissa viides. EM-kilpailuissa 2020 Cysique saavutti 57 kg sarjan pronssia. Vuonna 2021 hän oli EM-kilpailujen 57 kg sarjan kolmas.

Tokion olympialaisissa 2020 Cysique kilpaili 57 kg sarjassa. Hän voitti toisella kierroksella eteläkorealaisen Kim Ji-sun ja puolivälierissä georgialaisen Eteri Lipartelianin. Välierissä hän voitti kanadalaisen Jessica Klimkaitin ipponilla. Loppuottelun Cysique hävisi kosovolaiselle Nora Gjakovalle ipponilla. Hän oli myös osa Ranskan joukkuetta sekajoukkuekilpailussa. Hän hävisi puolivälieräottelunsa Israelin Timna Nelson-Levylle. Välierissä hän ei otellut, mutta hän loppuottelussa hän voitti japanilaisen Tsukasa Yoshidan. Ranska voitti lopulta koko kilpailun.

Cysique saavutti Sofian EM-kilpailuissa 2022 hopeaa 57&nbsp;kg:n sarjassa. Saman vuoden Taškentin MM-kilpailuissa hän saavutti sekajoukkuekilpailussa hopeaa. Dohan MM-kilpailuissa 2023 hän sai sekajoukkuekilpailussa hopeaa ja oli 57-kiloisissa seitsemäs. Saman vuoden Montpellier'n EM-kilpailuissa hän sai 57 kg:n sarjassa pronssia. Pariisin olympialaisissa 2024 hän saavutti pronssia 57 kg:n painoluokassa ja kultaa sekajoukkuekilpailussa. Hän sai 57-kiloisissa pronssia myös Budapestin MM-kilpailuissa 2025.

Cysique on saavuttanut IJF World Tourin kilpailuissa kaksi turnausvoittoa, kahdeksan kakkossijaa ja kuusi kolmossijaa. Hän on voittanut aikuisten sarjassa kaksi Ranskan-mestaruutta..

## Lähteet
HMS Carnation (1915)

**HMS Carnation** oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.

## Valmistus
Alus tilattiin Greenock and Grangemouth Dockyard Companyltä Grangemouthista, missä köli laskettiin telakkanumerolla 374. Alus laskettiin vesille 6. syyskuuta 1915.

## Palvelus
Alus myytiin romutettavaksi 14. tammikuuta 1922.

## Lähteet
*

### Viitteet
Carl Moos

**Karl "Carl" Franz Moos** (29. lokakuuta 1878 München, Saksa &ndash; 9. heinäkuuta 1959 Zürich, Sveitsi) oli sveitsiläinen kuvataiteilija ja olympiamitalisti. Hän osallistui vuoden 1928 Amsterdamin olympialaisiin, joissa hänet palkittiin hopeamitalilla graafisissa töissä teoksestaan "Posters".

## Lähteet
Tina(IV)fluoridi

**Tina(IV)fluoridi** (SnF4) on tinan- ja fluorin muodostama epäorgaaninen molekyyliyhdiste. Yhdistettä voidaan käyttää  lasien valmistuksessa.

## Ominaisuudet, valmistus ja käyttö
Huoneenlämpötilassa tina(IV)fluoridi on väritöntä kiteistä ja hygroskooppista ainetta. Sen alkeiskoppi on tetragonalinen ja rakenteeltaan yhdiste on polymeeri. Tina(IV)fluoridi reagoi veden kanssa hydrolysoituen tinahapoksi. Yhdiste on Lewis-happo ja reagoi esimerkiksi fluoridien kanssa kompleksiseksi heksafluorostannaatti(IV)ioniksi ([SnF6]2-). Se muodostaa myös useita muita komplekseja.

Tina(IV)fluoridia voidaan valmistaa kuumentamalla tinaa ja fluoria noin 100 °C:n lämpötilaan. Yleisempi menetelmä on kuitenkin jonkin tina(IV)yhdisteen, esimerkiksi tina(IV)kloridin, ja vetyfluoridin reaktio.
:Sn + 2 F2 → SnF4
:SnCl4 + 4 HF → SnF4 + 4 HCl

Tina(IV)fluoridia käytetään erikoislasien valmistuksessa.

## Lähteet

## Katso myös
*Tina(II)fluoridi
Max Feldbauer

**Max Feldbauer** (14. helmikuuta 1869 Neumarkt in der Oberpfalz &ndash; 20. marraskuuta 1948 Münchshöfen Oberschneiding) oli saksalainen kuvataiteilija ja olympiamitalisti. Hän osallistui vuoden 1928 Amsterdamin olympialaisiin, joissa voitti pronssia graafisissa töissä teoksellaan "Mailcoach".

## Lähteet

## Aiheesta muualla
Hitachimaru (1898)

**Hitachimaru** () oli japanilaisen Nippon Yusenin vuonna 1898 valmistunut rahti- ja matkustajalaiva. Joukkoja Mantšuriaan kuljettanut alus upposi 15. kesäkuuta 1904 Venäjän keisarikunnan laivaston risteilijöiden hyökkäyksessä Venäjän–Japanin sodassa. Iskussa menehtyi 631 laivassa ollutta.

## Valmistus
Nippon Yusen tilasi Mitsubishin Nagasakin telakalta aluksen, joka valmistui 1898. *Hitachimaru* oli tarkoitettu matkustaja- ja rahtialukseksi laivareitille Eurooppaan. Se oli kokoluokkansa ensimmäinen Japanissa valmistettu alus. Aikaisemmin saman kokoisia aluksia oli pystytty valmistamaan vain Britanniassa. Aluksen vetoisuus oli 6&nbsp;175 rekisteritonnia ja nopeus 14 solmua. 

## Palvelus
Venäjän–Japanin sodan aikana *Hitachimaru* kuljetti Japanin sotilaita Mantšuriaan. Alus oli 15. kesäkuuta 1904 Tsushimansalmessa kuljettamassa keisarillisen kaartin divisioonan sotilaita ja varusteita kahden muun aluksen kanssa ilman saattajia Shimonosekista Dalnyyn, kun ne kohtasivat kolme Venäjän keisarikunnan laivaston risteilijää. Alukset havaittiin kello 10.00. 

Risteilijä *[[Gromoboi]]* avasi tulen, jolloin *Hitachimarun* brittiläinen kapteeni John Campbell, kansiupseeri, konemestari ja monet aluksen miehistön jäsenistä saivat surmansa. Aluksen kansi kärsi huomattavia vaurioita ja aluksella syttyi tulipaloja. *Hitachimarulla* olleiden sotilaiden komentaja eversti Suchi tajusi paon olevan mahdotonta. Hän päätyi tekemään itsemurhan. *Hitachimarun* upotessa aluksella olleista hieman yli 1&nbsp;000 henkilöstä 631 sai surmansa.

Keisarillisen Japanin laivasto oli saanut tiedon venäläisistä pari tuntia ennen niiden hyökkäystä. Vara-amiraali Kamimura Hikonojō lähetti aluksensa paikalle, mutta venäläiset tiesivät niiden tulosta kuunneltuaan japanilaisten viestiliikennettä. Uppoamispaikalle kello 13.30 saapuneet japanilaisalukset pelastivat eloonjääneitä. Japanissa *Hitachimarun* uppoaminen oli huomattava isku taistelutahdolle. Kamimuraa arvosteltiin julkisuudessa ja hän joutui painostettuna käyttämään kaksi seuraavaa kuukautta venäläisen laivasto-osaston jahtaamiseen.

## Lähteet
Puuppolan vesivoimalaitos

**Puuppolan vesivoimalaitos** on Autiojoessa sijaitseva Koskienergia Oy:n omistama vesivoimalaitos Puuppolassa, Jyväskylässä. Voimalaitos estää luonnonvaraisen taimenen nousun Korttajärvestä Luonetjärveen.

## Lähteet
Kaksoiskaupunki

**Kaksoiskaupunki** on kahden vierekkäisen kaupungin muodostama kokonaisuus.  

Maailmassa on noin sata kaksoiskaupunkia. Yleensä kaupungit, jotka sijaitsevat vastakkain rajan tai joen lähellä eri valtioissa kutsutaan kaksoiskaupungeiksi. Kaksoiskaupunkeja on myös valtioiden sisällä. Maantieteellinen läheisyys on ominaista kaksoiskaupungeille. Kaksoiskaupunkeja on erityisen paljon Euroopassa. Kaksoiskaupungin muodostumisen edellytyksinä ovat esimerkiksi kaupunkien yhtenäisyys ja samankaltaisuus hallinnossa, kulttuurissa, asukkaiden identifioitumisessa, koulutuksessa ja taloudellisessa toiminnassa sekä kaupunkien fyysinen ja toiminnallinen läheisyys. Joitakin kaupunkeja on "yhdistetty" silloilla, tunneleilla ja tai valtateillä. Kaksoiskaupungit tekevät yleensä yhteistyötä keskenään. Kaksoiskaupunkeja on kaikissa maanosissa.   

## Eräitä kaksoiskaupunkeja
* Suomen Imatra ja Venäjän Enso ()
* Suomen Tornio ja Ruotsin Haaparanta
* Slovakian Komárno ja Unkarin Komárom 
* Tanskan Kööpenhamina ja Ruotsin Malmö 
* Viron Valga ja Latvian Valka 
* Kairo ja Giza Egyptissä 
* San Francisco ja Oakland Yhdysvalloissa 
* Alankomaiden Baarle-Nassau ja Belgian Baarle-Hertog 
* Minneapolis ja Saint Paul Yhdysvalloissa
* Dallas ja Fort Worth Yhdysvalloissa
* Saksan Görlitz ja Puolan Zgorzelec 
* Meksikon Mexicali ja Yhdysvaltojen Calexico 
* Uruguayn Rivera ja Brasilian Santana do Livramento 
* Yhdysvaltojen El Paso ja Meksikon Ciudad Juárez
* Slovakian Bratislava ja Itävallan Wien
* Ulm ja Neu-Ulm Saksassa
* Ranskan Strasbourg ja Saksan Kehl
* Japanin Tokio ja Jokohama

## Historiallisia kaksoiskaupunkeja

* Unkarin Buda ja Pest yhdistettiin Budapestiksi vuonna 1872
* Israelin Tel Aviv ja Jaffa (yhdistyminen vuonna 1950).
* Puolan Bielsko ja Biała yhdistyivät Bielsko-Białaksi vuonna 1951.

## Kuvitteellisia kaksoiskaupunkeja
* Springfield ja Shelbyville Simpsonit-sarjassa

## Katso myös
* Ystävyyskaupunki

## Lähteet
* Academic Kids: https://academickids.com/encyclopedia/index.php/Twin_cities
* World Atlas: https://www.worldatlas.com/articles/what-are-twin-towns-or-sister-cities.html
* 
* RajatOn: https://rajatontatiedekasvatusta.wordpress.com/oppimateriaali/kaksoiskaupungit/
* UEF: https://www.uef.fi/fi/artikkeli/uusi-tutkimus-valaisee-kaksoiskaupunkien-ominaispiirteita-ne-ovat-toisistaan-riippuvaisia-ja-usein 

### Viitteet
Kuo Hsing-chun

**Kuo Hsing-chun** (, amisiksi ***Tana***; s. 26. marraskuuta 1993) on taiwanilainen painonnostaja. Hän voitti Tokion kesäolympialaisissa 2020 kultaa painonnostossa naisten 59 kilogramman sarjassa. Sitä ennen hän on voittanut Rio de Janeiron kesäolympialaisissa 2016 pronssia 58 kilogramman sarjassa.

Kuo syntyi Taiwanin Yilanissä ja kuuluu amis-kansaan, joka on yksi Taiwanin alkuperäiskansoista. Hän aloitti painonnoston yläasteella, ja vuonna 2009 hän voitti Taiwanin lukioidenvälisissä kisoissa kultaa 53 kilogramman sarjassa.

Lontoon kesäolympialaisissa 2012 hän osallistui naisten 58&nbsp;kg:n sarjaan ja sijoittui kuudenneksi. Rio de Janeiron kesäolympialaisissa 2016 hän sijoittui kolmanneksi naisten 58&nbsp;kg:n sarjassa, ja Tokion olympialaisissa 2020 hän voitti kultaa naisten 59&nbsp;kg:n sarjassa. Kuo oli jälleen pronssilla Pariisin olympialaisissa 2024.

Hän toimii opettajana Katolisessa Fu Jen -yliopistossa.

## Lähteet
* 

### Viitteet
Isaac Israëls

**Isaac Lazarus Israëls** (3. helmikuuta 1865 Amsterdam – 7. lokakuuta 1934 Haag) oli alankomaalainen taidemaalari ja olympiavoittaja. Hänen isänsä Jozef Israëls oli tunnettu taidemaalari.

Israëls asui Pariisissa vuosina 1903–1913 ja Lontoossa 1913–1914, kunnes joutui ensimmäisen maailmansodan syttymisen seurauksena muuttamaan takaisin kotimaahansa, missä hän tapasi kuuluisan vakoojan Mata Harin Amsterdamissa ja maalasi tästä muotokuvan. Sodan jälkeen hän matkusti Euroopassa sekä Kaakkois-Aasiassa, missä hän laati piirroksia ja maalauksia paikallisväestön elintavoista, muun muassa Balin gamelanmuusikoista.

Israëls osallistui vuoden 1928 Amsterdamin olympialaisiin, joissa hän voitti kultaa maalauksissa teoksellaan "Cavalier Rouge".

## Valikoituja taideteoksia

Tiedosto:Gewonde KNIL-militair door Isaac Israels.jpg|*Haavoittuneen sotilaan muotokuva* (1882).
Tiedosto:Isaac_Israels_-_Transport_of_colonial_soldiers_-_Google_Art_Project.jpg|*Sotilaskolonnan eteneminen* (n. 1883–84).
Tiedosto:Isaac Israels - Donkeyride.jpg|*Aasinratsastusta hiekkarannalla* (n. 1898–1900).
Tiedosto:Isaac Israëls - In het Bois de Boulogne bij Parijs.jpg|*[[Bois de Boulogne]]lla Pariisin läheisyydessä* (öljymaalaus 1906).
Tiedosto:Isaac Israëls - Naaiatelier van modehuis Paquin, Parijs.jpg|*Puvustajia [[Jeanne Paquin|Paquinin]] ateljeessa Pariisissa* (kynä- ja pastellivärityö n. 1904).
Tiedosto:Isaac Israels - Liggend naakt (Sjaantje van Ingen) 19e eeuw.jpg|*Nojaava alastonmalli*, (n. 1894–1900).
Tiedosto:Isaac Israels - Ippy and Gertie Posing at Fashion House Hirsch, Amsterdam.png|*Ippy ja Gertie poseeraavat muotitalo Hirschillä Amsterdamissa* (n. 1916).
Tiedosto:Painting of Mata Hari by Isaac Israels.jpg|*[[Mata Hari]]n muotokuva* (1916).
Tiedosto:Isaac Israëls - A table au Restaurant Le Perroquet, Paris.jpg|*Pariisin ravintola Le Perroquet’n pöydässä* (n. 1905–1923).
Tiedosto:Isaac Israëls - Portret van Nanette Enthoven.jpg|*Nanette Enthovenin muotokuva* (öljymaalaus 1881).


## Lähteet

## Aiheesta muualla
Wang Shun

**Wang Shun** (; s. 11. helmikuuta 1994) on kiinalainen uimari, joka on menestynyt parhaiten 200 metrin sekauinnissa. Hän on voittanut yhden olympiakullan sekä saavuttanut kaksi lyhyen radan maailmanmestaruutta.

Wang saavutti Rio de Janeiron olympialaisissa 2016 pronssia 200 metrin sekauinnissa ajalla 1.57,05. Vuodelle 2021 siirretyissä Tokion olympialaisissa hän voitti samalla matkalla kultaa ajalla 1.55,00, josta hopealle sijoittunut Duncan Scott jäi 0,28 sekuntia. Pariisissa 2024 hän sai samassa lajissa pronssia.

Pitkän radan maailmanmestaruuskilpailuissa Wang on saavuttanut yhden hopean: 4&nbsp;×&nbsp;200 metrin vapaauintiviestissä Singaporessa 2025, jossa hän ui kolmannen osuuden, sekä neljä pronssimitalia: 4&nbsp;×&nbsp;200 metrin vapaauinnissa joukkueensa ensimmäisen osuuden uimarina Shanghaissa 2011 ja Barcelonassa 2013 sekä 200 metrin sekauinnissa Kazanissa 2015 ajalla 1.56,81 ja Budapestissa 2017 ajalla 1.56,28.

Lyhyen radan maailmanmestaruuskilpailuissa Wang voitti kultaa 200 metrin sekauinnissa Windsorissa 2016 ajalla 1.51,74 ja Hangzhoussa 2018 ajalla 1.51,01. Hangzhoussa hän saavutti lisäksi pronssia 4&nbsp;×&nbsp;200 metrin vapaauinnissa.

Wang voitti Aasian kisoissa kultaa 200 metrin sekauinnissa Jakartassa 2018 ja Hangzhoussa 2023. Jälkimmäisissä hän voitti myös kaksi viestikultaa. Aasian-mestaruuskilpailuissa hän voitti kolme kultaa Dubaissa 2012 ja yhden Tokiossa 2016.

Wangin pitkän radan sekauintiennätykset ovat 200 metrillä Aasian kisoissa 2023 uitu 1.54,62 ja 400 metrillä 4.09,10 Kiinan-mestaruuskilpailuista 2013. Lyhyellä radalla hänen ennätyksensä vastaavilla matkoilla ovat 1.51,01 MM-kilpailuista 2018 ja 3.59,99 maailmancupista marraskuulta 2018.

## Lähteet
Luettelo Pentti Linkolaa käsittelevästä kirjallisuudesta

Tämä on **Luettelo [[Pentti Linkola]]a käsittelevästä kirjallisuudesta**

* Ahmala, Antti: Runo-Suomi vai ekologinen roistovaltio? Pentti Linkola, antimodernit tunteet ja suomalaisuus. *Suomalaiset ahdistukset – Kansallinen omakuva ja kielteiset tunteet.* Toimittaneet Elise Nykänen ja Riikka Rossi. Suomalainen klassikkokirjasto, Helsingin yliopiston suomalais-ugrilainen ja pohjoismainen osasto. 2020.  (PDF). Artikkelin verkkoversio (PDF).
* 
* 
* Haag, A. Chad: *The Later Philosophy of Pentti Linkola.* Uchakkada, India, 2020.
* Jussila, Anneli: *Pentti Linkola ja minä: elämää toisinajattelijan kanssa.* Minerva Kustannus Oy, 2021. .
* 
* 
* 
* 
* Kunttu, Panu - Kunttu, Sanna-Mari: Kaikki luodon linnut - Kahden saaristotutkijan melontaseikkailu Pentti Linkolan jäljillä. Nemo 2022.
* 
* 
* Pentti Linkola; Leikola, Markus & Metso, Juha: *Sielunmessu*. Helsinki: Johnny Kniga, 2019. 
* 
* Niemelä, Jussi K. (toim.): *Linkolan perintö.* Kovasana Kustannus, 2021. .
* 
* 
* Saurola, Pertti: ”Pentti Linkola – maasto-ornitologian tiennäyttäjä”, *Linnut* 2020, 55 vsk., nro 3, s. 19–29. BirdLife Suomi Ry.
* Saurola, Pertti: ”Kaarlo Pentti Linkola (7.12.1932 – 5.4.2020) in memoriam”, *Rengastajan vuosikirja 2020*, s. 4–13. Luonnontieteellinen keskusmuseo Luomus, rengastustoimisto.
* 
* Tammilehto, Olli: Linkolan sokeat pisteet. *Suomi*-lehti 6–7/1985. Artikkelin verkkoversio Olli Tammilehdon sivustolla.
* 
* 
* 
* Vuokko, Helena: *Kenelle, kuka ja miten? Pentti Linkola ja ihminen toimijana.* Helsingin yliopisto, Valtiotieteellinen tiedekunta, Yhteiskuntahistorian laitos, Pro Gradu-tutkielma. 2008.
Lee Yang

**Lee Yang** (; s. 12. elokuuta 1995) on taiwanilainen sulkapalloilija. Hän voitti Tokion kesäolympialaisissa 2020 kultaa miesten nelinpelissä Wang Chi-linin kanssa voitettuaan finaalissa Kiinan Li Junhuin ja Liu Yuchenin. Pari saavutti kultaa myös Pariisin olympialaisissa 2024, jossa he voittivat finaalissa kiinalaisparin Liang Weikeng ja Wang Chang. Heistä tuli ensimmäinen pari, joka on kyennyt voittamaan sulkapallon nelinpelin olympiakullan kaksi kertaa. Lee Yang päätti uransa sulkapallon parissa Pariisin olympiafinaaliin.

## Lähteet
Athing Mu

**Athing Mu** (s. 8. kesäkuuta 2002) on yhdysvaltalainen yleisurheilija, jonka päälaji on 800 metrin juoksu. Hän voitti vuodelle 2021 siirretyissä Tokion olympialaisissa kultaa silloisella ennätyksellään 1.55,21. Hän juoksi lisäksi ankkuriosuuden kultaa voittaneessa Yhdysvaltojen 4&nbsp;×&nbsp;400&nbsp;metrin viestijoukkueessa. Hän voitti 800 metrin maailmanmestaruuden Eugenessa 2022 ajalla 1.56,30 ja saavutti MM-pronssia Budapestissa 2023 ajalla 1.56,61.

Mu juoksi 800 metrin sisäratojen alle 20-vuotiaiden maailmanennätyksen 1.58,40 Fayettevillessä 27. helmikuuta 2021. Ulkoradoilla hän alitti kahden minuutin rajan ensimmäisen kerran huhtikuussa 2021 Wacossa ajallaan 1.57,73, ja voittaessaan kesäkuun lopulla Yhdysvaltain olympiakarsinnat hän paransi ennätystään aikaan 1.56,07. Hän juoksi Yhdysvaltojen ennätyksen 1.55,04 Eugenessa 21. elokuuta 2021. Hänen ennätyksensä 1&nbsp;500&nbsp;metrillä on 4.03,44 (2023).

Mu voitti kesäkuussa 2021 NCAA:n mestaruudet 400 metrin juoksussa ja 4&nbsp;×&nbsp;400 metrin viestijuoksussa. Hän voitti sisäratojen Yhdysvaltojen-mestaruuden 600 metrillä 2019. Hän voitti 800 metrin ulkoratojen Yhdysvaltojen-mestaruuden 2022.

## Lähteet
Jack McLoughlin

**Jack Alan McLoughlin** (s. 1. helmikuuta 1995) on australialainen uimari, joka on erikoistunut vapaauintiin. Hän on olympiamitalisti ja viestiuinnin maailmanmestari.

McLoughlin saavutti kesälle 2021 siirretyissä Tokion olympialaisissa hopeaa 400 metrin vapaauinnissa ajalla 3.43,52, jolla hän hävisi kultaa voittaneelle tunisialaiselle Ahmed Hafnaouille 0,16 sekuntia. Hän voitti 4&nbsp;×&nbsp;200&nbsp;metrin vapaauintiviestin maailmanmestaruuden Gwangjussa 2019. Gold Coastin Kansainyhteisön kisoissa 2018 hän saavutti kultaa 1&nbsp;500 metrin ja hopeaa 400 metrin vapaauinnissa. Saman vuoden Tyynenmeren-mestaruuskilpailuissa hän sai kultaa 400 ja pronssia 800 metrin vapaauinnissa. Nuorten MM-kilpailuissa hän saavutti hopeaa 4&nbsp;×&nbsp;200&nbsp;metrin vapaauintiviestissä 2013.

McLoughlinin pitkän radan vapaauintiennätyksiä ovat 200 metrillä 1.46,80, 400 metrillä 3.43,27 ja 800 metrillä 7.42,51, kaikki kesäkuulta 2021, sekä 1&nbsp;500 metrillä 14.47,09 Kansainyhteisön kisoista 2018.

## Lähteet
Walther Klemm

**Walther Klemm** (18. kesäkuuta 1883 Karlsbad &ndash; 11. elokuuta 1957 Weimar) oli saksalainen taidemaalari ja olympiamitalisti. Hän osallistui vuoden 1928 Amsterdamin olympialaisiin, joissa hän voitti pronssia maalauksissa teoksellaan "Patineurs" ("Luistelu"). Klemm palkittiin Nordgau-Kulturpreis -palkinnolla visuaalisessa taiteessa vuonna 1953.

## Lähteet
Herman Groman

**Herman Charles Groman** (18. elokuuta 1882 – 23. heinäkuuta 1954) oli yhdysvaltalainen pikajuoksija, jonka päämatka oli 400 metrin juoksu. Hän osallistui vuoden 1904 olympialaisiin voittaen siellä pronssimitalin 400 metrillä.
Urheilu-uransa ohessa hän opiskeli Yalen yliopistossa valmistuen Rush Medical Collegesta. Myöhemmin hän asui Indianan Hammondissa.

## Lähteet
Everyday porrada

**Everyday porrada** on Asteen albumi, joka julkaistiin 6. marraskuuta 2020.
## Kappaleet
# 
# 
# 
# 
#  
#  
#  
# 
#  
# 

## Lähteet
William Shatnerin filmografia

Tämä on **[[William Shatner]]in filmografia**.

## Elokuvat

## Televisio

## Ääninäyttely videopeleissä

## Aiheesta muualla

* 
*
9½ viikkoa

**9 ½ viikkoa** (*9 1⁄2 Weeks*) on vuoden 1986 amerikkalainen eroottinen romanttinen draamaelokuva, jonka on ohjannut Adrian Lyne ja käsikirjoitus Sarah Kernochan, Zalman King ja Patricia Louisianna Knop. Elokuva perustuu itävaltalaisen amerikkalaisen kirjailijan Ingeborg Dayn 1978 samannimiseen muistelmaan. Pääosissa Kim Basinger (roolihahmo Elizabeth McGraw) ja Mickey Rourke (John Gray). McGraw on New Yorkin taidegallerian työntekijä, jolla on lyhyt mutta intensiivinen suhde salaperäisen Wall Streetin välittäjän kanssa. Elokuvan musiikin sävelsi Jack Nitzsche. 

## Lähteet

## Aiheesta muualla
*
Takagi

**Takagi** () on kyläkunta Japanin Naganon prefektuurissa. Sen asukasluku on 5&nbsp;977, pinta-ala 66,61 neliökilometriä ja väestötiheys 89,73 asukasta neliökilometrillä.

## Väestönkehitys
Lähde: 

## Ilmasto
Takagissa kuumin kuukausi on elokuu, jolloin keskimääräinen ylin lämpötila yltää 27,4 asteeseen. Keskimääräinen lämpötila on 23 celsiusastetta. Kylmin kuukausi on tammikuu, jolloin keskimääräinen alin lämpötila on -5,1 astetta ja keskilämpötila -1,5 astetta. Sadannaltaan ja ilmankosteudeltaan kostein kuukausi on heinäkuu (sadanta 245 mm, ilmankosteus 83%). Sadepäiviä on eniten heinä- ja elokuussa, 14.

## Lähteet
Takamori (Nagano)

**Takamori** () on maaseutukaupunki Japanin Naganon prefektuurissa. Siellä asuu 12&nbsp;814 asukasta, sen pinta-ala on 45,36 neliökilometriä ja väestötiheys 282,5 asukasta neliökilometrillä. Vuosina 2015-2020 väkiluku laski 0,41 prosentilla.

## Väestönkehitys
Lähde: 

## Ilmasto

## Lähteet
Elvis Forde

**Elvis Forde** (s. 18. marraskuuta 1959) on barbadoslainen entinen pikajuoksija, jonka päämatka oli 400 metrin juoksu. Hän osallistui 1984 Los Angelesin olympiakisojen 400 metrin kilpailuun, jossa selvisi välieriin maansa ennätysajalla 45,32. Tulos oli Barbadosin ennätys aina vuoteen 2019 asti. Forde oli mukana myös maansa 4x400 metrin viestijoukkueessa, joka sijoittui loppukilpailussa kuudenneksi.

1987 Forde juoksi neljänneksi Yhdysvaltain Indianapolisissa Pan-American Gamesien 400 metrin juoksussa jääden ennätyksestään 24 sadasosan päähän.

Soulin olympialaisisten avajaisissa 1988 Forde toimi joukkueensa lipunkantajana.

Urheilu-uransa jälkeen Forde on toiminut yleisurheiluvalmentajana Yhdysvalloissa muiden muassa Illinoisin valtion yliopistossa sekä Pennsylvanian Temple-yliopistossa.

## Saavutukset
* Kultaa 1987 Keski-Amerikan ja Karibian mestaruuskilpailut
* Pronssia 1985 Keski-Amerikan ja Karibian mestaruuskilpailut

## Ennätykset
### ulkona
* '''200 m''': 20,89
* '''300 m''': 32,68
* '''400 m''': 45,32

### sisällä
* '''400 m''': 46,34
* '''500 m''': 61,29
* '''600 m''': 1.19,21

## Lähteet
Tenryū

**Tenryū** () on kyläkunta Naganon prefektuurissa, Japanissa. Siellä asuu 1&nbsp;175 asukasta, sen väestötiheys on 10,74 asukasta neliökilometrillä ja pinta-ala on 109,4 neliökilometriä. Väestö laski vuosina 2015-2020 kolmella prosentilla.

## Väestönkehitys
Lähde:  

## Lähteet
Negrosinkaljuselkä

**Negrosinkaljuselkä** (*Dobsonia chapmani*) on hedelmälepakoiden heimoon kuuluva äärimmäisen uhanalainen lepakkolaji.

Se on isokokoinen laji, jota tavataan ainoastaan Filippiineillä, Cebu- ja Negros-saarilla. Negrosinkaljuselkää ei ole nähty vuoden 2003 jälkeen, joten on mahdollista että se on jo kuollut sukupuuttoon. Sen harvinaistumiseen ovat vaikuttaneet elinympäristön häviäminen sekä metsästys ravinnoksi. Negrosin saarella on jäljellä enää neljä prosenttia alkuperäisistä metsistä. Cebulla metsiä on raivattu viljelysmaaksi sekä kupari- ja kultakaivosten tieltä. Molemmilla saarilla luolissa, jotka ovat olleet lepakoiden pesimäpaikkoja, kulkee nyt lepakonmetsästäjiä ja guanonkerääjiä.

## Lähteet
Basil Spalding de Garmendia

**Basil Spalding de Garmendia** (28. helmikuuta 1860 – 9. marraskuuta 1932) oli yhdysvaltalainen tennispelaaja vuoden 1900 kesäolympialaisissa.

Spalding de Garmendia syntyi varakkaaseen perheeseen Yhdysvaltain Baltimoressa, Marylandissa, mutta vietti suuren osan elämästään Ranskassa. Hänellä oli aikaisempaa kokemusta mailapeleistä, joten vuonna 1900 hän Ranskassa ollessaan päätti kokeilla tennistä. Samana vuonna hän osallistui olympialaisten nelinpeliin ranskalaisen tennispelaajan Max Décugisin kanssa. He selviytyivät loppukilpailuun, mutta eivät pärjänneet brittiläisille veljeksille Lawrence Dohertylle ja Reginald Dohertylle, vaan sijoittuivat hopealle. Spalding de Garmendia osallistui samoissa kisoissa myös kaksinpeliin, jossa hän sijoittui viidenneksi häviten turnauksen alkuvaiheessa Dohertyn veljeksistä nuoremmalle, Lawrencelle.

## Muuta
Perheen rikkauden vuoksi Spalding de Garmendian ei tarvinnut koskaan työskennellä, mutta hän toimi ensimmäisen maailmansodan aikana erityislähettiläänä Yhdysvaltain Pariisin -suurlähetystössä.

## Lähteet
Juuan kirkonkylä

**Juuan kirkonkylä** on Juuan kunnan keskustaajama, joka sijaitsee Pohjois-Karjalan luoteisosassa. Kirkonkylän läpi virtaa Juukajoki, joka laskee Pieliseen kirkonkylän kaakkoispuolella. Joensuun ja Kajaanin välinen maantie kulkee kirkonkylän itäpuolitse.

Juuka esiintyy varhaisissa kirjallisissa aineistoissa ruotsinkielisellä nimellä (Juga) seuraavasti: *Juga* (1590, 1618), *Juga By* (1631). Paikannimi on todennäköisesti lähtöisin saamen ’jokea’ merkitsevästä sanasta, erityisesti inarinsaamen nimimuodosta *juuhâ* (pohjoissaameksi *johka*).

Juuka muodosti rukoushuonekunnan vuonna 1741, ja eriytyi omaksi seurakunnakseen Pielisjärvestä vuonna 1873.
 
Tilastokeskuksen taajama-aluerajauksen mukaan Juuan kirkonkylän pinta-ala oli 6,76 neliökilometriä ja väkiluku 2&nbsp;106 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.


File:Juuan kirkko (1850-1851) - Kirkkotie 15 - Juuka - 1.jpg|Juuan kirkko (1851).
File:Juuan kunnantalo - Poikolantie 1, Juuka - 1.jpg|Juuan kunnantalo.

## Lähteet
Kolikkoinmäen työläiskotimuseo

**Kolikkoinmäen työläiskotimuseo** on Suonenjoen Iisveden 1920-luvulta peräisin olevalla, sahatyöväen rakentamalla asuinalueella sijaitseva talomuseo.  Savon Pispalaksikin kutsutulla Kolikkoinmäen puutalomiljössä sijaitsevassa talossa ja sen pihapiirissä toimivaa museota ylläpitää Suonenjoen kaupunki. Museo on avoimena kesäisin, tyypillisesti heinäkuun seutuvilla. 

Museona toimii Olli Pöyhönen rakentama hirsirunkoinen talo, joka nousi hänen vuonna 1924 ostamalleen 1&nbsp;100 neliömetrin tontille. Talossa oli aluksi tupa ja kamari. Myöhemmin rakennettiin hellahuone, eteinen ja parihuoneet kuisteineen. Lisähuoneilla hankittiin vuokratuloja. Museorakennus on sisutettu 1950-luvun tyyliseksi. 

Museo ja koko Kolikkoinmäen puutaloalue muodostaa osan Museoviraston Valtakunnallisesti merkittäväksi luokittelemaa rakennettua kulttuuriympäristöä *Iisveden tehdas- ja rautatieasemaympäristö*.

## Lähteet

## Aiheesta muualla
*Kolikkoinmäen työläiskotimuseo  (sisa-savonperinne.fi)
*Elina Äijö (15.6.2015) Kolikkoinmäki henkii yhä 1920-lukua (savonsanomat.fi)
Rääkiseilipaatti

**Rääkiseilipaatti** on Selkämeren rannikolla Satakunnassa valmistettu purjevenemalli, jota käytettiin silakan ajoverkkopyyntiin. Veneen nimi juontaa ajoverkkokalastusta tarkoittavasta sanasta ”rääki” tai ”rääkki”. Venetyyppi syntyi 1800-luvun puolivälin jälkeen, kun seudulle muutti Ahvenanmaalta saapuneita kalastajia, jotka toivat mukanaan ajoverkkokalastuksen.

Rääkiseilipaatit olivat puurakenteisia vajaan 10 metrin pituisia kolmimastoisia purjeveneitä, joiden pituus oli noin kolmasosa sen pituudesta. Rääkiseilipaatteja oli mahdollista myös soutaa. Veneiden mallit vaihtelivat hieman alueittain. Esimerkiksi Luvialla valmistettujen veneiden erityispiirteitä olivat pyöreä ja kantava keula sekä matala runko.

Venemoottorien yleistyessä 1920-luvulla rääkiseilipaatit muuttuivat vähitellen rääkimoottoripaateiksi, joiden peräpäässä oli moottoria suojaava konekoppi. Rääkimoottoripaatit puolestaan jäivät käytöstä 1960-luvulla markkinoille tulleiden lasikuituveneiden yleistymisen myötä.

## Lähteet
Gabrielle Thomas

**Gabrielle "Gabby" Thomas** (s. 7. joulukuuta 1996) on yhdysvaltalainen yleisurheilija, joka kilpailee pikajuoksuissa. Hän voitti kolme kultamitalia Pariisin olympialaisissa 2024.

Thomas saavutti vuodelle 2021 siirretyissä Tokion olympialaisissa pronssia 200 metrin juoksussa ajalla 21,87 ja hopeaa 4&nbsp;×&nbsp;100&nbsp;metrin viestissä. Runsas kuukausi aiemmin hän juoksi Yhdysvaltain olympiakarsinnoissa 200 metrillä ajan 21,61, jolla hän nousi siinä vaiheessa maailman kaikkien aikojen tilastossa toiseksi. Hän sijoittui olympiakarsintojen 100 metrillä viidenneksi ajalla 11,15 juostuaan välierissä myötätuulessa ajan 10,95 ja alkuerissä tilastokelpoisen ennätyksensä 11,00.

Thomas saavutti Budapestin MM-kilpailuissa 2023 hopeaa 200 metrillä ajalla 21,81 sekä juoksi kolmannen osuuden kultaa voittaneessa Yhdysvaltojen pikaviestijoukkueessa. Pariisin olympialaisissa 2024 hän voitti kultaa 200 metrillä ajalla 21,83 sekä 4&nbsp;×&nbsp;100 ja 4&nbsp;×&nbsp;400&nbsp;metrin viesteissä, joissa kummassakin hän juoksi kolmannen osuuden. Aiemmin samana vuonna hän voitti molemmissa viesteissä kultaa World Athletics Relays -kilpailuissa.

Thomas on voittanut Yhdysvaltain mestaruuden 200 metrillä vuosina 2021, 2023, jolloin juoksi voimassa olevan ennätyksensä 21,60, ja 2024. Hän on voittanut Timanttiliigan osakilpailun Lausannessa vuosina 2018 ja 2019, Dohassa vuonna 2022, Pariisissa 2023 ja Lontoossa 2024.

## Lähteet
Ilmatar Energy

**Ilmatar Energy** on Pohjoismaissa toimiva ranskalaisen Omnes-pääomasijoittajan hallinnoimien rahastojen pääomistama energiayhtiö. Omistajiin kuuluu myös konsernin johtoa ja työntekijöitä.  Ilmatar on uusiutuvan energian (tuulivoima, aurinkovoima) kehittäjä, rakennuttaja ja omistaja. Ilmatar käy kauppaa tuottamansa uusiutuvan sähkön osalta pohjoismaisessa sähköpörssissä Nord Poolissa ja solmii myös niin sanottuja pitkäaikaisia sähkönostosopimuksia (PPA-sopimuksia) suuryritysten kanssa. Ilmattaren aurinko- ja tuulivoimapuistot ovat yhtiön omistamia jopa koko niiden elinkaaren ajan.

Yhtiö myy sähköä yrityksille ja sähköpörssissä tapahtuvalla kaupankäynnillä. Maaliskuussa 2023 Ilmatar Energy ilmoitti, että kaikki sen sähkösopimusasiakkaat siirtyvät Väreen asiakkaiksi 1.5.2023 alkaen, jos kilpailu- ja kuluttajavirasto hyväksyy kaupan.

## Aurinkovoima- ja tuulivoimapuistoja
Ilmattaren verkkosivuilla on listattuna vuonna 2025 yhteensä yli 100 aurinko- ja tuulivoimahanketta sekä energiavarastohanketta. 

Ilmattaren toiminnassa olevat aurinkovoimapuistot:
* Joroinen (Joroinen), 5 MWp, käytössä 2023 alkaen

Ilmattaren toiminnassa olevat tuulivoimapuistot:
* Rasakangas (Kurikka), 48 MW, käytössä 2022 alkaen
* Palma (Somero), 17 MW, käytössä 2023 alkaen
* Isokeidas (Isojoki), käytössä 2023 alkaen
* Voimamylly (Humppila ja Urjala), 26 MW, käytössä 2023 alkaen
* Jäkäläkangas, (Karvia), 20 MW, käytössä 2023 alkaen
* Louhukangas (Alajärvi), 143 MW, käytössä 2023 alkaen 
* Möksy (Alajärvi), 78 MW, käytössä 2023 alkaen 
* Västervik (Kristiinankaupunki), 56 MW, käytössä 2023 alkaen
* Korpilevonmäki (Säkylä), 38 MW, suunniteltu käyttöönotto 2025

Ilmatar on rakentanut tai operoi seuraavia tuulivoimapuistoja:
* Latamäki (Luhanka), 18 MW, käytössä 2014 alkaen. Ilmatar on tuulivoimapuiston rakentaja ja operaattori, mutta ei omistaja.
* Niittysmäki-Konkanmäki (Leppävirta), 33 MW, käytössä 2017 alkaen. Tuulipuiston on Ilmattaren rakentama. Tuulipuisto tunnetaan myös nimellä Tetrituuli.
* Piiparinmäki (Pyhäntä ja Kajaani), 211 MW, käytössä 2021 alkaen. Ilmatar rakensi puiston, mutta ei ole omistaja, vaan operaattori.

Yhtiöllä on rakentamassa seuraavia tuulivoimapuistoja:
* Pahkakoski (Ii), 186 MW, suunniteltu käyttöönotto 2025

## Katso myös
* Luettelo Suomen tuulivoimaloista

## Lähteet
Bir Ali

**Bir Ali** on kaupunki Jemenin rannikolla Šabwan maakunnassa. Sen vieressä sijaitsevat muinaisen Qanan satamakaupungin rauniot. Nykyisin paikka on sisämaasta tulevan öljyputken päätepiste.

## Maantiede

Bir Ali sijaitsee Jemenin rannikolla Šabwan maakunnan eteläosassa noin 240 kilometriä Adenin kaupungista itään.

Kaupunki on suojaisella pienellä lahdella. Ympärillä on useita pieniä tuliperäisiä saaria ja lounaassa sijaitsee Hisn al-Ghurabin pieni vuori. 

## Historia
Nykyisen Bir Alin kylän vieressä sijaitsi Qanan vanha satama. Paikalta löydetyt rauniot yhdistettiin muinaiseen Qanaan ensimmäisen kerran vuonna 1834. Qanan rauniot koostuvat Hisn al-Ghurabin kukkulalla sijaitsevasta linnoituksesta sekä asutuksesta sen alapuolella. Paikka on peräisin ilmeisesti ensimmäiseltä vuosisadalta ajanlaskun alun jälkeen. Qana oli aikanaan Hadramautin tärkein satama ja Hadramaut tunnettiin puolestaan erityisesti frankinsensin tuotantoalueena. Qanasta frankinsensia vietiin maitse Maribin kautta kulkevia reittejä pitkin Välimeren alueelle.

Myöhemmin Bir Ali oli pieni kalastajakylä. Sen merkitys kasvoi kuitenkin huomattavasti 1980-luvulla. Vuonna 1987 Bir Alista päätettiin tehdä Etelä-Jemenin Šabwan öljykentältä saapuvan öljyputken päätepiste. Rakennustyöt paikalla valmistuivat vuonna 1991.

## Talous

Šabwa on Jemenin kolmanneksi suurin öljyntuotantoalue. Bir Aliin tulevan öljyputken pituus on 207 kilometriä ja kapasiteetti 135&nbsp;000 tynnyriä päivässä. Bir Alin satamassa on viisi öljysäiliötä, joiden kapasiteetti yhteensä on 630&nbsp;000 tynnyriä. Jemeniläiset sijoittajat ovat pyrkineet myös kehittämään paikallista matkailualaa.

## Lähteet
Jasmine Camacho-Quinn

**Jasmine Camacho-Quinn** (s. 21. elokuuta 1996) on puertoricolainen yleisurheilija, joka on voittanut 100 metrin aitajuoksussa  olympiakultaa ja -pronssia sekä kaksi MM-mitalia.

Camacho-Quinn voitti vuodelle 2021 siirretyissä Tokion olympialaisissa kultaa 100 metrin aitajuoksussa ajalla 12,37. Välierässä hän juoksi Puerto Ricon ennätyksen 12,26, jolla hän nousi kaikkien aikojen maailmantilastossa jaetulle neljännelle sijalle. Aiemmilta kausilta hänen paras tuloksensa oli vuonna 2018 juostu 12,40. Eugenen MM-kilpailuissa 2022 hän voitti pronssia tuulituloksella 12,23. Budapestin MM-kilpailuissa 2023 hän saavutti hopeaa ajalla 12,44. Pariisin olympialaisissa 2024 hän sai pronssia ajalla 12,36.

Camacho-Quinn on voittanut Timanttiliigan osakilpailun Firenzessä kesäkuussa 2021 ajalla 12,38,  Eugenessa, Roomassa, Tukholmassa, Chorzówissa, Lausannessa ja Brysselissä 2022, Dohassa ja Lausannessa 2023 sekä Xiamenissa, Suzhoussa, Lausannessa, Zürichissä ja Brysselissä 2024. Hän on voittanut NCAA:n mestaruuden 100 metrin aitajuoksussa vuosina 2016 ja 2018 sekä 4&nbsp;×&nbsp;100 metrin viestijuoksussa vuonna 2017. Keski-Amerikan ja Karibian kisoissa hän on voittanut kultaa 100 metrin aitajuoksussa 2023.

## Lähteet
Wind

**Wind** on englanninkielinen topografinen sukunimi henkilölle, joka asui polun, kujan tai tien lähellä. Se on suosituin Koillis-Englannissa, erityisesti Newcastle upon Tynessa ja Sunderlandissa. Sukunimi on kuitenkin suosittu myös Alankomaissa ja Tanskassa. Sukunimellä on useita oikeinkirjoitusmuotoja, kuten Waind, Wind, Wynd, Wain ja Wean.

## Alkuperät
Wind on peräisin ajalta ennen 700-luvun vanhaa englantilaista "gewindia". Se kuvaa henkilöä, joka asui erityisen tuulisella alueella, kuten Koillis -Englannissa, tai "mutkaisella" (winding) tiellä. Keskiajalla tuuleen viittaava nimi  annettiin mahdollisesti juoksijalle tai sanansaattajalle.

Sukunimi Wind löydettiin ensimmäisen kerran Lancashiresta, seremoniallisesta kreivikunnasta Luoteis -Englannissa, Windlesta Hardshawin kanssa, kunta, Prescotin seurakunnassa ja liitossa, sadassa West Derby. "Ennen Johanneksen valtakautta Windhull antoi nimen perheelle, josta Edusa, Alan de Windhullin leski, joka sai tältä kuninkaalta kutsun dowerilleen Alan de Windhullia, entisen poikaa vastaan."

## Ilmaantuvuus, esiintymistiheys ja sijoitus alueella
Forebears.io: n mukaan Wind sukunimen esiintyvyys on suurin Yhdysvalloissa ja sen jälkeen Saksassa, Alankomaissa ja Tanskassa.

## Merkittäviä ihmisiä sukunimellä
*  Hans Wind (1919–1995), sotilas
*  Jonas Wind (s. 1999), jalkapalloilija

## Lähteet

## Aiheesta muualla
* National Trust, 2007. " Mitä maantieteellisen sijainnin ja sosiaalisen väestörakenteen taulukoiden tilastot tarkoittavat? "
* United States Census Bureau (9. toukokuuta 1995).
Karl Emil Blåfield

**Karl Emil Blåfield** (29. syyskuuta 1860 Helsinki – 2. huhtikuuta 1897 Pälkäne) oli suomalainen maanviljelijä ja valtiopäivämies.

Blåfieldin vanhemmat olivat laamanni Berndt Gustaf Emil Blåfield ja Anna Aurora Karolina Blåfield. Kihlakunnantuomari Valfrid August Vilhelm Blåfield oli hänen veljensä. Blåfield tuli ylioppilaaksi Helsingissä 1880.  Hän oli aatelissäädyssä edustaja valtiopäivillä 1877–1878.

## Lähteet
Android App Bundle

**Android App Bundle** (AAB) on Android-käyttöjärjestelmän pakettitiedostomuoto, joka sisältää suoritettavan ohjelmiston ja sen käyttämät resurssit. Pakettimuodosta kerrottiin vuonna 2020 ja vuodesta 2021 eteenpäin Google vaatii uusien Google Play -sovelluksien käyttävän AAB-muotoa aiemman APK:n sijaan.

Uuden muodon etuihin kuuluu pienemmät ladattavat paketit siirtämällä vain laitteelle sopivat tiedostot "universaalin APK-muodon" sijaan. Android-laitteisiin kuuluu useita laitteisto- ja kieliyhdistelmiä, joita sovelluksien on tuettava ja josta aiheutuu tilan hukkaa. Android tukee yli 150 kieltä, neljää suoritinarkkitehtuuria ja useita näyttöresoluutioluokkia. APK-paketin on sisällytettävä tuki kaikille yhdistelmille, kun taas AAB on "pilkottu APK", jonka avulla voi modularisoida myös ohjelman ominaisuudet ja käyttäjä voi ladata vain halutut osat tarvittaessa.

AAB-pakettien käsittelyyn tarvittavat ohjelmat on julkaistu avoimena lähdekoodina. Pakettimuotoa on kritisoitu, että vaihtoehtoisten pakettivarastojen on rakennettava sama tuki kuin Googlella. Lisäksi muodon tuki asettaa lisää valtaa ja vastuuta pakettivarastolle.

## Lähteet
Bent Melchior

**Bent Melchior** (24. kesäkuuta 1929 Beuthen – 28. heinäkuuta 2021) oli tanskalainen rabbi, joka toimi maansa päärabbina vuosina 1969–1996. Hän lukeutui myös Humanity in Action -ihmisoikeusjärjestön Tanskan paikallisosaston perustajiin. 

Melchiorin isä Marcus Melchior pakeni kansallissosialismia Tanskaan vuonna 1933. Siellä hän oli keskeisessä asemassa juutalaisten evakuoinnissa Ruotsiin. Marcus Melchior palasi perheineen Tanskaan vuonna 1945 ja toimi Tanskan päärabbina vuosina 1947–1969. Isänsä kuoltua Bent Melchior peri hänen asemansa maansa päärabbina. Vuonna 1972 Melchior vaati Tanskan hallitusta kutsumaan lähettiläänsä takaisin arabimaista vastineena Münchenin verilöylylle. Hänen aloitteensa ei ollut juutalaisyhteisön keskuudessa yksimielinen, minkä seurauksena hän uhkasi erota, jos enemmistö ei tukisi häntä.

Melchior sai vaimonsa kanssa neljä poikaa, joihin lukeutuu israelilainen poliitikko ja rabbi Michael Melchior sekä Tanskan päärabbi Yair Melchior.

## Lähteet

## Aiheesta muualla
* Yhdysvaltain holokaustimuseon haastattelu vuodelta 1996
HMS Heliotrope (1915)

**HMS Heliotrope** (viirinumerot T37 ja T41) oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.

## Valmistus
Alus tilattiin Lobnitz and Companyltä Renfrew'stä, joka laski kölin West Yardilla telakkanumerolla 805. Alus laskettiin vesille 10. syyskuuta 1915 ja valmistui lokakuussa.

## Palvelus
Alus myytiin 7. tammikuuta 1935 Metal Industriesille romutettavaksi ja romutettiin Charlestownissa.

## Lähteet
*

### Viitteet
Nokia 6310 (2021)

**Nokia 6310** on HMD Globalin 27. heinäkuuta 2021 esittelemä matkapuhelin, joka tulee Suomessa myyntiin 4. syyskuuta 59 euron suositushinnalla. Puhelimessa on Series 30+ -käyttöjärjestelmä, 2,4 tuuman näyttö ja 16 megatavua tallennustilaa. Tallennustila on laajennettavissa microSD-kortilla. Akun kapasiteetti on 1&nbsp;150 milliampeerituntia ja kameran tarkkuus 0,3 megapikseliä.

## Lähteet

## Aiheesta muualla
*Nokia 6310 Nokian sivuilla
Tero Ylitalo

**Tero Juhani Ylitalo** (s. 30. huhtikuuta 1968 Ilmajoki) on suomalainen kenraalimajuri. Hän on toiminut Puolustusvoimien logistiikkalaitoksen johtajana vuodesta 2024.

Ylitalo suoritti Kadettikoulun vuosina 1989–1992. Hän on toiminut urallaan muun muassa Pääesikunnan suunnittelupäällikkönä 2023–2024, Maavoimien operaatiopäällikkönä 2021–2022, Panssariprikaatin komentajana 2019–2021, Pääesikunnan suunnitteluosaston strategisen suunnittelun sektorijohtajana 2017–2019 ja Rovaniemen ilmatorjuntapatteriston komentajana 2013–2015.

## Lähteet
Asko Lehtonen (professori)

**Asko Lehtonen** (s. 6. syyskuuta 1945 Turku ) on suomalainen oikeustieteen professori emeritus. Lehtonen on oikeustieteen tohtori ja varatuomari sekä rikosoikeuden dosentti. Lehtosen vaimo on Ulla Lehtonen o.s. Ahlgren, ja Petri Lehtonen ja Kristo Lehtonen ovat heidän poikansa.

## Koulutus ja ura
Lehtonen kirjoitti ylioppilaaksi Turun lyseosta valmistui Turun yliopistosta oikeustieteen kandidaatiksi 1966, oikeustieteen lisensiaatiksi vuonna 1970 ja oikeustieteen tohtoriksi vuonna 1973.  

Lehtonen on toiminut urallaan päätoimisesti assistenttina, notaarina, apulaisprofessorina, kihlakunnantuomarina, henkikirjoittajana, oikeusneuvosmiehenä, professorina ja emeritusprofessorina Turun yliopistossa, Piikkiön tuomiokunnassa, Maskun kihlakunnassa ja Rauman raastuvanoikeudessa ja maistraatissa sekä Lapin yliopistossa ja Vaasan yliopistossa.

Lehtosen sivutoimia on ollut muun muassa verolautakunnan ja tutkijalautakunnan kunnanasiamies, vero- ja perintölautakunnan valtionasiamies, asiantuntija rikoslain kokonaisuudistusta valmistelevassa hankkeessa, Asuntokiinteistöliiton konsultoiva lakimies sekä Turun yliopiston rikosoikeuden dosentti ja Vaasan yliopiston talousoikeuden laitoksen johtaja.

## Tutkimusalat
Lehtonen on tutkijana poikkeuksellisen laaja-alainen. Hänen erikoisalansa ovat IT-oikeus, teknologia, tietosuoja; kirjanpito ja tilintarkastus; rikosasiain oikeudenkäynnit; perus- ja ihmisoikeudet; rikosoikeus; verotus; hallintoasiain oikeudenkäynnit; perheoikeus ja immateriaalioikeus. 

## Luottamustoimet ja kunnianosoitukset
Lehtonen on ollut Turun yliopiston oikeustieteellisen tiedekunnan tiedekuntaneuvoston jäsen 1974-1980, Julkisoikeuden laitosneuvoston jäsen 1981-1985, Oikeustieteellisen tiedekunnan tiedekuntaneuvoston jäsen 1985-1986, hallituksen jäsen 1985-1986 ja laskentakeskuksen johtokunnan jäsen 1988-1993. Vaasan yliopistossa hän on ollut laskentakeskuksen johtokunnan jäsen 1993-1997, kauppatieteellisen tiedekunnan tiedekuntaneuvoston jäsen 2002-2006, teknisen viestinnän ja tietotekniikkaoikeuden maisteriohjelman johtokunnan puheenjohtaja 2004-2007, opetushenkilökunnan arviointiryhmän jäsen professorien edustajana 2008-2013, yliopistokollegion jäsen 2010-2013 sekä Vaasan yliopiston osaston puheenjohtaja 2000-2011. Lehtonen oli Professoriliitto ry Liiton vastuuston jäsen 1999-2014.   

Lehtoselle on myönnetty Suomen Valkoisen Ruusun 1. luokan ritarimerkki 6.12.2012. 

## Teoksia
* Varallisuusrikosuudistus 1972. 4. painos. Turku: Turun yliopisto, 1977. Yhdessä Juha Vikatmaan kanssa. 
* Vero- ja tullirikoksista. Turku: Turun yliopisto, 1979. Yhdessä Esa Vesterbackan kanssa. 
* 
* Rikosoikeudellisen seuraamusjärjestelmän oikeustapauksia IV. Turku: Turun yliopisto, 1983. 
* 
* 
* Veropetoksesta. Helsinki: Suomen Lakimiesliiton Kustannus Oy, 1986. 
* Veropetoksen tunnusmerkistöstä. Tampere: Poliisiammattikorkeakoulu, 2011. 
* Kirjanpitorikokset. Tampere: Tampereen yliopisto, 2012. 
* Digitalisaation edistäminen tietoturvalainsäädännön avulla, artikkeli kirjassa 

## Lähteet

## Kirjallisuutta
*
Xiaomi Mi 10 Lite

**Xiaomi Mi 10 Lite** on Xiaomin 25. toukokuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi 10 Lite -älypuhelimessa on 6,6-tuumainen täysteräväpiirtonäyttö 20:9-kuvasuhteella.

### Fyysiset osat
Laitteesta löytyy 2,4 gigahertsin kahdeksanydinsuoritin. Laitteessa on 6 gigatavua RAM-muistia ja 64 gigatavua sisäistä muistia.

#### Kamerat ja multimedia
Laitteessa on neljä takakameraa. Pääkameran tarkkuus on 48 megapikseliä, toinen kamera on 8 megapikseliä (ultralaajakulmakamera), kolmas kamera on 5 megapikseliä (makrokamera) ja neljäs kamera on 2 megapikseliä (syvyystietokamera). Etukameran tarkkuus on 16 megapikseliä.

Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 120 fps sekä 720p (teräväpiirto) -resoluutiolla 960 fps (hidastettu videokuva).

### Ohjelmisto
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.

## Lähteet

* Phonearena: Xiaomi Mi 10 Lite
HMS Clematis (1915)

**HMS Clematis** oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.

## Valmistus
Alus tilattiin Greenock and Grangemouth Dockyard Companyltä Grangemouthista, missä köli laskettiin telakkanumerolla 373. Alus laskettiin vesille 29. heinäkuuta 1915 ja valmistui lokakuussa.

## Palvelus
Alus myytiin romutettavaksi 5. helmikuuta 1931.

## Lähteet
*

### Viitteet
Karl Anders Herman Boije af Gennäs

**Karl Anders Herman Boije af Gennäs** (29. syyskuuta 1837 Mäntsälä – 23. marraskuuta 1905 Loviisa) oli suomalainen tilanomistaja ja valtiopäivämies.

Boijen vanhemmat olivat Herman August Boije ja Adolfina Albertina Adlercreutz ja puolisot  vuodesta 1866 Agnes Rosalie Fredrika Brodin, vuodesta 1879 Julia Lovisa Constance Lindberg ja vuodesta 1903 Maria Simolin. Boije oli Ratulan kartanon isäntä Artjärvellä ja Lumnäsin kartanon omistaja Lapinjärvellä. Hän oli aatelissäädyssä edustaja valtiopäivillä 1877–1878.

## Lähteet
Sada Abe

**Sada Abe**  (, 28. toukokuuta 1905 – vuoden 1971 jälkeen) oli japanilainen prostitoitu geisha. Sada Abe murhasi toukokuussa 1936 rakastajansa Kichizō Ishidan hypoksifilialla. Murhan jälkeen Sada Abe oli leikannut Ishidan siittimen ja kivekset irti, ja piiloittanut ne kimonoonsa. Sada Abe tuomittiin lopulta vankilaan, josta hänet vapautettiin viiden vuoden vankeustuomion jälkeen.

Sada Abe syntyi 28. toukokuuta 1905 Tokiossa Chiyodan Kandassa. Abe aloitti prostitoituna työskentelyn Osakan Tobitan alueella, mutta sai pian huonon maineen. Hän varasti asiakkailta rahaa ja yritti poistua alueelta useita kertoja, siinä kuitenkin onnistumatta. Abe vaihtoi ammatteja usein, mutta palasi lopulta aina prostitoiduksi. Kichizō Ishidaan hän tutustui ravintolassa Tokiossa. Murhan jälkeen hän toimi kirjailijana. Murhasta on tehty elokuvia ja kirjoja, tunnetuin niistä on elokuva *[[Aistien valtakunta]]* (1976). 

## Murha

Noin kello 2.00 18. toukokuuta 1936, kun Ishida nukkui, Abe kuristi hänet kuoliaaksi. Abe kommentoi myöhemmin poliiseille tunteneensa olonsa rauhalliseksi murhan jälkeen. Muutaman tunnin kuluttua Abe leikkasi keittiöveitsellä Ishidan kivekset ja siittimen ja kätki ne sanomalehtiin. Abe piti niitä hallussaan kolme päivää, eli pidätykseen saakka.
Väinö Olavi Partanen

**Väinö Olavi Partanen** (27. toukokuuta 1928 Antrea – 23. lokakuuta 1969 HMCS Kootenay, Englannin kanaali) oli suomalainen Kanadan merivoimien sotilas. Hän oli yksi yhdeksästä merimiehestä, jotka kuolivat räjähdyksen ja tulipalon seurauksena HMCS Kootenaylla.

## Lähteet
*
Urugi

**Urugi** () on kyläkunta Japanin Naganon prefektuurissa. Siellä asuu 549 asukasta, kyläkunnan pinta-ala on 43,43 neliökilometriä ja väestötiheys 12,64 asukasta neliökilometrillä. Vuosina 2015-2020 väestö laski 26 asukkaalla, eli lähes prosentilla.

## Väestönkehitys
Lähde: 

## Lähteet